दुक़्म

दुक़्म (अरबी: الدقم‎, अंग्रेज़ी: Duqm) मध्य-पूर्व ओमान में स्थित एक बंदरगाह-नगर है। यह उस देश के अल वुस्ता प्रान्त में अरब सागर के किनारे स्थित है। दुक़्म में तेज़ी से विकास हो रहा है और इसकी जनसंख्या सन् २००८ में ५,१०० से बढ़कर २०१० में ११,२०० हो गई। ओमान पर्यटन विकास निगम इसे एक पर्यटक स्थल के रूप में विकसित करना चाह रहा है और उसका ध्येय शहर की आबादी को २०२० तक बढ़ा कर १,००,००० करना है।

भारत के साथ समझौता 
सन् २०१८ में भारत और ओमान में एक समझौता हुआ कि भारत दुक़्म के विकास में निवेश व योगदान करेगा। इसके अंतर्गत भारत को इस बंदरगाह पर अपनी नौसेना के जहाज़ लाने की सुविधा भी दी गई।

इन्हें भी देखें 
 अल वुस्ता प्रान्त
 ओमान

सन्दर्भ 

ओमान के शहर
अल वुस्ता मुहाफ़ज़ाह (ओमान)